CELEX: 32021D1801
Language: fi
Date: 2021-10-11 00:00:00
Title: Komission täytäntöönpanopäätös (EU) 2021/1801, annettu 11 päivänä lokakuuta 2021, täytäntöönpanopäätöksen (EU) 2019/1616 muuttamisesta metallisia teollisuusputkistoja, laippojen ja laippaliitosten ruuvikiinnityksiä sekä ruostumattomasta teräksestä valmistettuja vastuskuumenteisia höyrykattiloita koskevien yhdenmukaistettujen standardien osalta

12.10.2021   
               
               
                  FI
               
               
                  Euroopan unionin virallinen lehti
               
               
                  L 361/53
               
            
         KOMISSION TÄYTÄNTÖÖNPANOPÄÄTÖS (EU) 2021/1801,
         annettu 11 päivänä lokakuuta 2021,
         täytäntöönpanopäätöksen (EU) 2019/1616 muuttamisesta metallisia teollisuusputkistoja, laippojen ja laippaliitosten ruuvikiinnityksiä sekä ruostumattomasta teräksestä valmistettuja vastuskuumenteisia höyrykattiloita koskevien yhdenmukaistettujen standardien osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (1) ja erityisesti sen 10 artiklan 6 kohdan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston direktiivin 2014/68/EU (2) 12 artiklan mukaisesti mainitun direktiivin 4 artiklan 1 ja 2 kohdassa tarkoitettujen painelaitteiden tai laitekokonaisuuksien, jotka ovat yhdenmukaistettujen standardien tai niiden osien, joiden viitetiedot on julkaistu Euroopan unionin virallisessa lehdessä, mukaisia, katsotaan olevan kyseisten standardien tai niiden osien kattamien, mainitun direktiivin liitteessä I säädettyjen olennaisten turvallisuusvaatimusten mukaisia.
                  
               
                     (2)
                  
                  
                     Komissio esitti 1 päivänä elokuuta 1994 päivätyllä kirjeellä M/071 Euroopan standardointikomitealle (CEN) pyynnön laatia painelaitteisiin liittyviä tuotekohtaisia ja horisontaalisia standardeja Euroopan parlamentin ja neuvoston direktiivin 97/23/EY (3) tueksi. Kyseinen direktiivi on korvattu direktiivillä 2014/68/EU muuttamatta direktiivin 97/23/EY liitteessä I tarkoitettuja olennaisia terveys- ja turvallisuusvaatimuksia.
                  
               
                     (3)
                  
                  
                     Pyynnön M/071 perusteella ja viimeisimmän kehityksen huomioon ottamiseksi CEN tarkisti ja muutti joitakin voimassa olevia yhdenmukaistettuja standardeja. Tarkemmin sanoen CEN tarkisti yhdenmukaistetun standardin EN 1515-4:2009, minkä seurauksena hyväksyttiin laippojen ja laippaliitosten ruuvikiinnitystä koskeva yhdenmukaistettu standardi EN 1515-4:2021. CEN tarkisti myös yhdenmukaistetun standardin EN 14222:2003, minkä seurauksena hyväksyttiin ruostumattomasta teräksestä valmistettuja vastuskuumenteisia höyrykattiloita koskeva yhdenmukaistettu standardi EN 14222:2021.
                  
               
                     (4)
                  
                  
                     Lisäksi CEN muutti metallisia teollisuusputkistoja koskevaa yhdenmukaistettua standardia EN 13480–3:2017.
                  
               
                     (5)
                  
                  
                     Komissio on yhdessä CENin kanssa arvioinut, ovatko CENin muuttamat tai tarkistamat painelaitteita koskevat standardit pyynnön M/071 mukaisia.
                  
               
                     (6)
                  
                  
                     CENin muuttamat tai tarkistamat painelaitteita koskevat standardit täyttävät vaatimukset, jotka niiden on tarkoitus kattaa ja joita tarkoitetaan direktiivin 2014/68/EU liitteessä I. Sen vuoksi on aiheellista julkaista kyseisten standardien viitetiedot Euroopan unionin virallisessa lehdessä.
                  
               
                     (7)
                  
                  
                     Muutetuista tai tarkistetuista standardeista EN 1515-4:2009, EN 14222:2003 ja EN 13480–3:2017 julkaistaan viitetiedot. Tästä syystä on aiheellista poistaa Euroopan unionin virallisesta lehdestä (4) standardien EN 1515-4:2009 ja EN 14222:2003 viitetiedot.
                  
               
                     (8)
                  
                  
                     Jotta valmistajilla olisi riittävästi aikaa sovittaa tuotteensa laippojen ja laippaliitosten ruuvikiinnitystä, ruostumattomasta teräksestä valmistettuja vastuskuumenteisia höyrykattiloita ja metallisia teollisuusputkistoja koskevien yhdenmukaistettujen standardien muutettujen tai tarkistettujen versioiden mukaisiksi, on tarpeen lykätä kyseisten standardien viitetietojen poistamista.
                  
               
                     (9)
                  
                  
                     Komission täytäntöönpanopäätöksen (EU) 2019/1616 (5) liitteessä I luetellaan direktiivin 2014/68/EU tueksi laadittujen yhdenmukaistettujen standardien viitetiedot. Kyseiseen liitteeseen olisi sisällytettävä yhdenmukaistettujen standardien EN 1515-4:2021 ja EN 14222:2021 viitetiedot.
                  
               
                     (10)
                  
                  
                     Täytäntöönpanopäätöksen (EU) 2019/1616 liitteessä II luetellaan niiden direktiivin 2014/68/EU tueksi laadittujen yhdenmukaistettujen standardien viitetiedot, jotka poistetaan Euroopan unionin virallisesta lehdestä. Kyseiseen liitteeseen olisi sisällytettävä yhdenmukaistettujen standardien EN 1515-4:2009 ja EN 14222:2003 viitetiedot.
                  
               
                     (11)
                  
                  
                     Yhdenmukaistetun standardin EN 13480-3:2017 viitetiedot ja sen muutosten EN 13480-3:2017/A2:2020 ja EN 13480-3:2017/A3:2020 viitetiedot sisältyvät täytäntöönpanopäätöksen (EU) 2019/1616 liitteeseen I. Standardiin EN 13480-3:2017 on tehty vielä lisämuutos. On aiheellista korvata kyseisessä liitteessä oleva vastaava kohta lisäämällä siihen muutoksen EN 13480-3:2017/A1:2021 viitetiedot.
                  
               
                     (12)
                  
                  
                     Sen vuoksi täytäntöönpanopäätöstä (EU) 2019/1616 olisi muutettava.
                  
               
                     (13)
                  
                  
                     Yhdenmukaistetun standardin noudattaminen luo olettamuksen vastaavien unionin yhdenmukaistamislainsäädännössä asetettujen olennaisten vaatimusten täyttymisestä siitä päivästä alkaen, jona tällaisen standardin viitetiedot on julkaistu Euroopan unionin virallisessa lehdessä. Sen vuoksi tämän päätöksen olisi tultava voimaan päivänä, jona se julkaistaan,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätös (EU) 2019/1616 seuraavasti:
            
                        1)
                     
                     
                        Muutetaan liite I tämän päätöksen liitteen I mukaisesti.
                     
                  
                        2)
                     
                     
                        Muutetaan liite II tämän päätöksen liitteen II mukaisesti.
                     
                  
         
            2 artikla
            Tämä päätös tulee voimaan sinä päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 11 päivänä lokakuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 316, 14.11.2012, s. 12.
         
            (2)  Euroopan parlamentin ja neuvoston direktiivi 2014/68/EU, annettu 15 päivänä toukokuuta 2014, painelaitteiden asettamista saataville markkinoilla koskevan jäsenvaltioiden lainsäädännön yhdenmukaistamisesta (EUVL L 189, 27.6.2014, s. 164).
         
            (3)  Euroopan parlamentin ja neuvoston direktiivi 97/23/EY, annettu 29 päivänä toukokuuta 1997, painelaitteita koskevan jäsenvaltioiden lainsäädännön lähentämisestä (EYVL L 181, 9.7.1997, s. 1).
         
            (4)  EUVL C 326, 14.9.2018, s. 94.
         
            (5)  Komission täytäntöönpanopäätös (EU) 2019/1616, annettu 27 päivänä syyskuuta 2019, Euroopan parlamentin ja neuvoston direktiivin 2014/68/EU tueksi laadituista painelaitteita koskevista yhdenmukaistetuista standardeista (EUVL L 250, 30.9.2019, s. 95).
      
      
         
            LIITE I
            Muutetaan liite I seuraavasti:
            
                        1)
                     
                     
                        Korvataan kohta 29 seuraavasti:
                        
                                    Nro
                                 
                                 
                                    Standardin viitetiedot
                                 
                              
                                    ”29.
                                 
                                 
                                    EN 13480-3:2017
                                    Metalliset teollisuusputkistot. Osa 3: Suunnittelu ja laskenta
                                    EN 13480-3:2017/A2:2020
                                    EN 13480-3:2017/A3:2020
                                    EN 13480-3:2017/A1:2021”;
                                 
                              
                  
                        2)
                     
                     
                        Lisätään seuraavat kohdat:
                        
                                    Nro
                                 
                                 
                                    Standardin viitetiedot
                                 
                              
                                    ”40.
                                 
                                 
                                    EN 1515-4:2021
                                    Laipat ja laippaliitokset. Ruuvikiinnitys. Osa 4: Ruuvien valinta painelaitedirektiivin 2014/68/EU alaisille laitteille
                                 
                              
                                    41.
                                 
                                 
                                    EN 14222:2021
                                    Ruostumattomasta teräksestä valmistetut vastuskuumenteiset höyrykattilat”.
                                 
                              
                  
      
      
         
            LIITE II
            Lisätään liitteeseen II seuraavat kohdat:
            
               
                           Nro
                        
                        
                           Standardin viitetiedot
                        
                        
                           Peruuttamispäivä
                        
                     
                           ”38.
                        
                        
                           EN 1515-4:2009
                           Laipat ja laippaliitokset. Ruuvikiinnitys. Osa 4: Ruuvien valinta painelaitedirektiivin 97/23/EY alaisille PED-laitteille
                        
                        
                           12. huhtikuuta 2023
                        
                     
                           39.
                        
                        
                           EN 14222:2003 Ruostumattomasta teräksestä valmistetut vastuskuumenteiset höyrykattilat
                        
                        
                           12. huhtikuuta 2023”